אורת בש

אורת בש (נולדה ב-31 ביולי 1973) היא שחיינית עבר, אלופת ישראל ושיאנית ישראל בשחייה. בעלת מדליית ארד מהמכביה השלוש עשרה (1989).

ביוגרפיה 
בש גדלה בקיבוץ ראש הנקרה. היא התאמנה בקבוצת השחייה של הפועל נהריה תחת הדרכתו של רובי שלו.

1987
באליפות ישראל בשחייה שנערכה בווינגייט באוגוסט 1987 זכתה בש ב-3 מדליות, זהב ו-2 כסף. מדליית זהב, במשחה ל-200 מטר מעורב אישי בתוצאה של 2:33.11 דקות, לפני זוהר לבנסברג (2:34.39 דקות) ואיריס קומן ומדליות כסף, במשחה ל-100 מטר חזה בתוצאה של 1:20.15 דקות, אחרי אירית אפרתי (1:18.24 דקות) ולפני ענת אסף (1:20.24 דקות) ובמשחה ל-100 מטר פרפר בתוצאה של 1:07.90 דקות, אחרי איריס קומן (1:07.23 דקות) ולפני סהר אלוני (1:10.23 דקות). היא קבעה במשחה ל-50 מטר פרפר שיא ישראלי חדש של 30.69 שניות.

1989

המכביה ה-13
בתחרות השחייה של המכביה ה-13 שנערכה ביולי 1989 בבריכת השחייה באוניברסיטת תל אביב זכתה בש במדליית ארד במשחה ל-100 מטר חזה בתוצאה של 1:18.14 דקות, אירית אפרתי זכתה במדליית הזהב במשחה זה (1:15.30 דקות). במשחה ל-200 מטר מעורב אישי היא סיימה במקום הרביעי בתוצאה של 2:28.31 דקות ובמקום החמישי במשחה ל-400 מטר מעורב אישי בתוצאה של 5:16.84 דקות. בשני משחים אלו היא הייתה ראשונה מבין השחייניות הישראליות.

באליפות ישראל בשחייה שנערכה בווינגייט באוגוסט אותה שנה זכתה בש ב-8 מדליות, מהן 4 זהב, 3 כסף ומדליית ארד אחת. מדליות זהב, במשחה ל-200 מטר מעורב אישי בתוצאה של 2:29.83 דקות לפני נעמה מישר (2:34.25 דקות) ושני טליתמן (2:35.26 דקות), במשחה ל-400 מטר מעורב אישי ביחד עם מיכל אמין בתוצאה זהה של 5:18.00 דקות, לפני שני טליתמן (5:25.09 דקות), במשחה שליחות 4x100 מטר חופשי בתוצאה של 4:13.69 דקות ובמשחה שליחות 4x100 מטר מעורב בשיא ישראלי חדש לאגודות של 4:38.37 דקות. מדליות כסף, במשחה ל-100 מטר פרפר בתוצאה של 1:06.89 דקות, אחרי סהר אלוני (1:06.63 דקות) ולפני תרין גרטנר (1:10.89 דקות), במשחה ל-100 מטר חזה בתוצאה של 1:17.37 דקות, אחרי השיאנית הישראלית אפרתי (1:16.73 דקות) ולפני נעמה מישר (1:21.40) ובמשחה שליחות 4x200 מטר חופשי בתוצאה של 9:21.23 דקות, אחרי מכבי קריית אונו שקבעה שיא ישראלי חדש לאגודות של 9:07.47 דקות. מדליית ארד במשחה ל-200 מטר פרפר בתוצאה של 2:28.25 דקות, אחרי סהר אלוני (2:26.19 דקות) ומיכל אמין (2:26.57 דקות). היא זכתה בתחרות זו בתואר שחיינית מצטיינת לגילאי 17 והייתה שותפה מרכזית לקבוצת הנשים שלה שזכתה באליפות המדינה.

1991
באליפות ישראל שנערכה ביולי 1991 היא זכתה במדליית ארד במשחה ל-200 מטר מעורב אישי, אחרי נטע כהן ממכבי חיפה (2:28.46 דקות) ובת אגודתה נלי טוסגי (2:30.35 דקות)

חייה האישיים 
בש חיה בשוהם ולה ארבעה ילדים, ארבל, אדר, אורי וניר. 
כיום, היא עוסקת בניהול אדמיניסטרטיבי של מועדון אופניים תל אביב (TACC), ומשתתפת בתחרויות בענף מרוץ אופני כביש.

ראו גם

הערות שוליים 

שחייניות מעורב אישי ישראליות
שחייניות חזה ישראליות
שחייניות פרפר ישראליות
שחייניות חופשי ישראליות
אלופות ישראל בשחייה
שיאניות ישראל בשחייה
ראש הנקרה: אישים
בוגרי תיכון אזורי סולם צור
בוגרות המסלול האקדמי המכללה למינהל
בוגרי המסלול האקדמי המכללה למינהל
ישראליות שנולדו ב-1973
ישראלים שנולדו ב-1973